CELEX: 32013R1062
Language: sk
Date: 2013-10-30 00:00:00
Title: Vykonávacie nariadenie Komisie (EÚ) č. 1062/2013 z  30. októbra 2013 o formáte európskeho technického posúdenia pre stavebné výrobky

31.10.2013   
            
            
               SK
            
            
               Úradný vestník Európskej únie
            
            
               L 289/42
            
         VYKONÁVACIE NARIADENIE KOMISIE (EÚ) č. 1062/2013
   z 30. októbra 2013
   o formáte európskeho technického posúdenia pre stavebné výrobky
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (1), a najmä na jeho článok 26 ods. 3,
   po porade so Stálym výborom pre stavebníctvo,
   keďže:
   
               (1)
            
            
               Európske technické posúdenie je nevyhnutné, aby výrobca stavebného výrobku mohol vypracovať vyhlásenie o parametroch stavebného výrobku, na ktorý sa nevzťahuje alebo plne nevzťahuje harmonizovaná norma.
            
         
               (2)
            
            
               V článku 26 ods. 2 nariadenia (EÚ) č. 305/2011 sa ustanovujú požiadavky na obsah európskeho technického posúdenia. Vzhľadom na to, že zásady uplatniteľného systému riadenia výroby sa uvádzajú v príslušnom európskom hodnotiacom dokumente (ďalej len „EAD“), by malo európske technické posúdenie obsahovať len také technické podrobnosti, ktoré by podľa zásad stanovených v EAD mali byť na tejto úrovni vymedzené na vykonávanie systému posudzovania a overovania nemennosti parametrov.
            
         
               (3)
            
            
               Vzhľadom na široké spektrum dotknutých stavebných výrobkov by prezentácia technického opisu daného výrobku mala byť vo formáte európskeho technického posúdenia vymedzená dostatočne pružne.
            
         
               (4)
            
            
               Mal by byť možný aj dostatočne pružný spôsob prezentácie vlastností výrobku v európskom technickom posúdení, aby výrobca mohol tieto vlastnosti súvisle a presne uviesť vo svojom vyhlásení o parametroch, ktoré z uvedeného posúdenia vychádza.
            
         
               (5)
            
            
               Na účely ochrany dôverných technických informácií o výrobku by sa malo výrobcovi umožniť oznámiť zodpovednému orgánu technického posudzovania, ktoré časti opisu výrobku sú dôverné a nesmú byť zverejnené spoločne s európskym technickým posúdením. Dôverné informácie by mali byť obsahom samostatných príloh uvedených technických posúdení.
            
         
               (6)
            
            
               Na účely zvýšenia účinnosti vnútorného trhu a konkurencieschopnosti európskeho stavebného sektora ako celku je potrebné, aby výrobca mohol po podaní žiadosti o európske technické posúdenie toto posúdenie získať čo najskôr,
            
         PRIJALA TOTO NARIADENIE:
   Článok 1
   Formát európskeho technického posúdenia sa ustanovuje v prílohe.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. októbra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 88, 4.4.2011, s. 5.
   
      PRÍLOHA
      
         EURÓPSKE TECHNICKÉ POSÚDENIE
      
      č. … z … [dátum]
      
         Všeobecná časť
      
      
                  1.
               
               
                  Orgán technického posudzovania, ktorý vydal európske technické posúdenie:
                  …
               
            
                  2.
               
               
                  Obchodné meno stavebného výrobku:
                  …
               
            
                  3.
               
               
                  Skupina výrobkov, do ktorej patrí stavebný výrobok:
                  …
               
            
                  4.
               
               
                  Výrobca:
                  …
               
            
                  5.
               
               
                  Výrobný závod:
                  …
               
            
                  6.
               
               
                  Toto európske technické posúdenie obsahuje … strán vrátane … prílohy (príloh), ktorá je (ktoré sú) jeho neoddeliteľnou súčasťou.
                  Príloha (prílohy) … obsahuje (obsahujú) dôverné informácie a nie je (sú) začlenená (začlenené) do európskeho technického posúdenia pri jeho verejnom šírení.
               
            
                  7.
               
               
                  Toto európske technické posúdenie sa vydáva v súlade s nariadením (EÚ) č. 305/2011 na základe …
               
            
         Osobitné časti
      
      
                  8.
               
               
                  Technický opis výrobku:
                  …
               
            
                  9.
               
               
                  Podrobnosti o zamýšľanom použití (použitiach) v súlade s príslušným európskym hodnotiacim dokumentom (ďalej len „EAD“):
                  …
               
            
                  10.
               
               
                  Parametre výrobku a odkazy na metódy použité na jeho posúdenie:
                  …
               
            
                  11.
               
               
                  Použitý systém posudzovania a overovania nemennosti parametrov (ďalej len „AVCP“), s odkazom na jeho právny základ:
                  …
               
            
                  12.
               
               
                  Technické podrobnosti potrebné na vykonávanie systému AVCP podľa príslušného EAD:
                  …
               
            Vydané v … dňa …/… 20….
      Vydal: …
      Príloha (prílohy)